Mary Anning

jmpl
Mary Anning (21 Mèi 1799 – Maret 1847) panèka ahli paleontologi Inggris bân kolektor fosil amatir sè èkennal è internasional polana nemmo fosil hèwân tase' ḍâri pèrioḍe Jurasik è salanjangnga Selat Inggris è pânga'èngan Lyme Regis, Dorset, Inggris Bârâ' Ḍâjâ.  Mary Anning èkennal polana nemmo pan-bârâmpan spesimen reptil Mesozoikum rajâ sè aghâḍhui peran è ḍâlem awwâl perkembhângan paleontologi. Teppa' Anning ngalèh, salèrana nyaḍiya'aghi spesimen ka'angghuy èpalajhâri sareng para ilmuwân bân ḍhâḍḍhi bâgiyân ḍâri jhâjhârbâ'ân geologis Bhumè. Fosil sè ètemmo sareng Anning jhughân ḍhâḍḍhi bâgiyân ḍâri pangajhâran ilmiah tentang ka'oḍi'ân prasejarah.  

Anning nyarè fosil è tebbing Blue Lias bân Charmouth Mudstone, hosossa è bulân-bulân mosem cèllep è bâkto longsor mukka' lapisân bâto sè aghâḍhui fosil.   Fosil sè ètemmo tamaso' rangkana ichthyosaurus sè pertama sè èkennal kalabân bhâgus è bâkto Anning omor ḍubellâs taon. Salaèn jârèya, Anning temmoè ḍuwâ' rangka plesiosaur sè para' ghenna'a. Temmuwân laènna tamaso' rangka pterosaurus pertama sè èpangghi'i è lowar Jèrman, bân bânnya' fosil jhuko'.   È ḍâlem pânâlitianna, Anning jhughân ngabâs jhâ' koprolit, sè èkennal mènangka bâto bezoar, sa'ongghuna panèka kotoranna fosil. Salaèn jârèya, èpon nemmoaghi jhâ' fosil belemnite ghi' ngandḍung kantong mangsènga fosil, sè nojjhu'aghi kâpaḍâan sareng cephalopoda modern. Temmuwân-temmuwân panèka aghâbây kontribusi ḍâ' pemahaman ilmiah tentang ka'oḍi'an prasejarah bân proses fosilisasi.  

 Sombher